解經傳

解經傳，字衡峤，陝西西安府韓城人。明朝政治人物。

生平 
万历二十八年庚子举人，二十九年（1601年）辛丑偕伯兄同捷南宫，初令直隶完县，县东南地窪，秋霖漂没民居，墊溺者不啻百千万户，乃借民力，捐清俸，为開河数十里，达方顺大河，民赖之苏，名解公河。四越月，移繁長垣县。未浃月，丁外艰，服闋，补济源。清水利，裁浮税，抑豪强，复调郏县，如所以绥完、济者。迁兵部主事，督武学。武学故纨绔薮，悉痛除其习。辽事棘，奉命赴三边选将，歴車駕司员外，晋职方郎中。赤白旁午，应之裕如。拣拔大小将，一秉至公。有京营弁杜逢春以五千金贽，立疏正法，贿师风顿息。寻以疾归，起为大梁参政，仪封王窝贼蠹，民莫敢響邇，廉得其状，即破柱取罪人，疏于朝，褫其爵。歴山西按察使、浙江右布政使，晋保定巡抚。时璫滔炽，祠遍海内，保定独无力，持之也。璫败，抚畿南，厉兵秣马，选边将尤岱等标下，勤王檄詔下，即抵彰义门外，上嘉劳之。移军通州，会三屯将杨肇基告急，不俟朝命，遣将白腾蛟赍火器斯助之，城得不拔。大司马疏其功第一，晉兵部左侍郎，节制各镇援兵。涿督时有觊恒山节者，蜚语潜齮之，遂鎸秩归。闭门教子孙，于崇禎十一年（1638年）九月初四日終。

家族 
兄弟五人，俱同胞，三進士、一乡舉、一贡士，长解經雅，次即经传，三解经邦，四解经达，五解经絃，称一时间气。

参考资料 

J
韓城人
萬曆二十八年庚子科舉人
明朝完县知县
明朝長垣縣知縣
明朝济源县知县
明朝郏县知县
明朝兵部主事
明朝兵部郎中
明朝河南布政使司參政
明朝山西按察使
明朝浙江布政使
明朝保定巡撫
明朝兵部左侍郎